
Raport de specialitate
[bookmark: _Hlk156485416]privind aprobarea proiectului și a cheltuielilor aferente proiectului “Reabilitare si modernizare Parcul Rozelor”

UAT Municipiul Drobeta Turnu Severin, urmează să depună spre finanţare, în cadrul Programului Regional Sud-Vest Oltenia 2021-2027,  Prioritatea 3 - „Eficienţa energetică și infrastructura verde”, Obiectivul Specific 2.7 - ”Intensificarea acțiunilor de protecție și conservare a naturii, a biodiversității și a infrastructurii verzi, inclusiv în zonele urbane, precum și reducerea tuturor formelor de poluare”, Acțiunea -„Sprijin pentru conservarea, îmbunătățirea sau extinderea infrastructurii verzi-albastre”, proiectul “Reabilitare si modernizare Parcul Rozelor”.
Obiectivul general al proiectului constă în sporirea atractivității Parcului Rozelor prin revitalizarea și conservarea infrastructurii verzi. Prin realizarea acestui obiectiv, se dorește constituirea unei rețele verzi, compusă din trei parcuri cu tradiție, care să cuprindă zone naturale ce îmbunătățesc atât calitatea mediului înconjurător, cât și calitatea vieții, oferind multiple beneficii ecosistemice. Acestea includ îmbunătățirea climatului, purificarea aerului, reducerea zgomotului și furnizarea de spații pentru recreere, activități fizice și interacțiuni sociale. Reabilitarea și modernizarea Parcului Rozelor constituie o prioritate deosebită la nivelul administrației locale, dată fiind starea avansată de degradare în care se află, putând fi chiar catalogat ca un pericol biologic din cauza condițiilor insalubre și a dificultăților cu care se confruntă biodiversitatea parcului. Se propune:
-Reabilitarea și modernizarea infrastructurii existente în cadrul parcului, inclusiv a aleilor, zonelor de odihnă și instalațiilor de iluminat.
-Imbunatatirea calitatii spațiilor verzi prin plantarea de arbori, arbuști și plante ornamentale
-Realizarea unui sistem de irigații a spațiilor verzi (cu aspersoare), refacerea sistemului de iluminat public și dotarea parcului cu obiecte de mobilier urban 
Reabilitarea Parcului Rozelor în municipiul Drobeta Turnu Severin este justificată din mai multe perspective, cu atât mai mult atunci când se urmărește obținerea de fonduri europene pentru acest proiect. Primul motiv este îmbunătățirea calității vieții locuitorilor. Parcurile reprezintă spații esențiale pentru relaxare, recreere și socializare, oferind un mediu propice pentru activități în aer liber. Prin reabilitarea unui parc, se creează un loc atractiv și sigur pentru comunitate, contribuind la bunăstarea și sănătatea rezidenților. Un al doilea aspect important este conservarea și promovarea mediului înconjurător. Reabilitarea parcului include inițiative de regenerare a zonelor verzi, plantare de arbori și crearea unor habitate prietenoase pentru fauna locală. Acest lucru nu doar contribuie la protejarea biodiversității, ci și la îmbunătățirea calității aerului și a climatului local. 
Pe lângă impactul asupra comunității și mediului, proiectele de reabilitare a parcurilor pot aduce și beneficii economice. Un parc atrăgător poate spori valoarea proprietăților din vecinătate și poate stimula activitățile economice în zonă, cum ar fi turismul local, restaurantele sau alte afaceri conexe. În ceea ce privește accesarea fondurilor europene, aceasta reprezintă o oportunitate semnificativă pentru finanțarea proiectului de reabilitare a parcului. Fondurile europene pot asigura resurse financiare semnificative pentru implementarea unui proiect de anvergură, contribuind astfel la reducerea problemelor financiare asupra bugetului local. 
Parcul Rozelor se confruntă cu degradarea și învechirea infrastructurii, determinând scăderea atractivității și utilizării sale. Totodata biodiversitatea locală este amenințată de degradarea continuă a habitatului natural, punând în pericol ecosistemele locale iar lipsa unei infrastructuri verzi eficiente contribuie la creșterea poluării aerului și la reducerea calității vieții în mediul urban. Proiectul se încadrează în strategia de dezvoltare urbană a Municipiului Drobeta Turnu Severin pentru perioada 2021-2027. Acesta este complementar cu alte proiecte finanțate din fonduri europene, precum proiectele de eficiență energetică și infrastructură verde, având ca rezultat o abordare integrată pentru îmbunătățirea condițiilor de trai. 
Parcului Rozelor, in present, constituie un element  reprezentativ al Municipiului  Drobeta Turnu Severin,    fiind parte integranta a fașiei verzi care limiteaza orașul la partea de sud a centrului istoric, catre Dunare, creând o conexiune între spațiul urban și mediul natural. Alegerea acestei locații a fost fundamentată pe potențialul său de a deveni un pol de atracție pentru comunitate și turiști. În concluzie, reabilitarea Parcului Rozelor din Drobeta Turnu Severin prin intermediul fondurilor europene este justificată prin multiplele beneficii pe care le aduce comunității, mediului înconjurător și economiei locale, contribuind în același timp la îmbunătățirea calității vieții pentru locuitorii municipiului.
Avand in vedere cele de mai sus, propunem:
-aprobarea proiectului “Reabilitare si modernizare Parcul Rozelor”;
-aprobarea valoarii totale a proiectului in suma de 24.227.397,57 lei inclusiv TVA.
-aprobarea valorii eligibile a proiectului in suma de 23.791.849,62 lei inclusiv TVA.
-aprobarea valorii neeligibile a proiectului in suma de 485.547,95 lei inclusiv TVA.
-aprobarea asigurării resurselor necesare pentru proiectul “Reabilitare si modernizare Parcul Rozelor”;
-aprobarea contribuției proprii de 2% din valoarea eligibila a  proiectului, aferentă UAT Municipiului Drobeta Turnu Severin, de aproximativ 475.836,99 lei inclusive TVA; 
-aprobarea eventualelor cheltuieli neeligibile ce pot apărea în perioada de implementarea a proiectului;

